(Det er en skrivefeil i overskriften. Riktig navn på dette musikkollektivet er "Elephant 6" og/eller "The Elephant 6 Recording Company")

**The Elephant Six Collective** er en gruppe amerikanske musikere. Bandene og musikerne som inngår i kollektivet blir populært referert til som **Elephant Six** (eller **Elephant 6**). I utgangspunktet knytter dog begrepet seg til fire kamerater som startet noen suksessfulle indieband på 90-tallet, blant annet The Apples in Stereo, The Olivia Tremor Control og Neutral Milk Hotel. Typisk Elephant Six-musikk kjennetegnes ofte av en prøvende og eksotisk instrumentering.

Historie
--------

Kollektivet ble grunnlagt av barndomsvennene Bill Doss, Will Cullen Hart, Jeff Mangum og Robert Schneider fra Ruston, Louisiana i USA. De fire lagde musikk sammen i ungdomsårene, før de gikk videre med å starte sine egne band: Doss og Hart med The Olivia Tremor Control, Mangum med Neutral Milk Hotel og Schneider med The Apples in Stereo. Nevnte band blir omtalt som «de tre store» innenfor Elephant Six.

Robert Schneider grunnla **The Elephant Six Recording Company** da han flyttet til Denver, Colorado i 1991. Der stiftet han The Apples in Stereo med venner han fikk på universitetet. De fullførte sin første EP i april 1993, som ble utgitt på plateselskapet. Dette betegner på mange måter starten på Elephant Six.

Hart og Mangum hadde også flyttet fra hjembyen Ruston, og de to slo seg ned i Athens, Georgia hvor de grunnla et band kalt Synthetic Flying Machine. Bill Doss hadde i mellomtiden spilt i et New York-basert band kalt Chocolate USA, men han flyttet etter hvert til vennene sine i Athens og bidro som gitarist i Synthetic Flying Machine. Kort tid etter skiftet bandet navn til The Olivia Tremor Control. I 1994 lanserte de EP-en *California Demise*, som var deres første og Elephant Six sin andre utgivelse. I 1995 bestemte Jeff Mangum seg for å konsentrere seg om sitt gamle soloprosjekt kalt *Neutral Milk Hotel*.

De fleste Elephant Six-bandene gikk over til større plateselskaper etter hvert. Mangel på organisering var en av grunnene til at The Elephant Six Recording Company gikk dårlig, og i 2002 var det offisielt nedlagt. I dag er Elephant Six en gruppe musikere og band forbundet gjennom vennskap og mange felles idéer om hvordan musikk bør lyde. Flere band lever sammen i The Orange Twin Conservation Community i Athens, Georgia, byen som i senere tid har blitt selve symbolet på Elephant Six.

Bandene
-------

### Kollektivet

|  |  |  |
| --- | --- | --- |
| * The Apples in Stereo
* Beulah
* Black Swan Network
* Chocolate USA
* Circulatory System
* Dixie Blood mustache
* Dressy Bessy
* Elf Power
 | * Essex Green
* Frosted Ambassador
* The Gerbils
* High Water Marks
* Major Organ and the Adding Machine
* Marbles
* The Minders
* The Music Tapes
 | * Neutral Milk Hotel
* The Olivia Tremor Control
* Orchestre Fantastique
* Pipes You See, Pipes You Don't
* Secret Square
* The Sunshine Fix
* ulysses
* Von Hemmling
 |

### Relaterte band og prosjekter

|  |  |  |
| --- | --- | --- |
| * Bablicon
* Fablefactory
* Great Lakes
* A Hawk And A Hacksaw
* Icy Demons
 | * The Instruments
* Ladybug Transistor
* Late B.P. Helium
* Marshmallow Coast
* Marta Tennae
 | * Midget and Hairs
* My First Keyboard
* Of Montreal
* Thimble Circus
* Visitations
 |

Eksterne lenker
---------------

* The Elephant Six Recording Company – en uoffisiell informasjonsside for Elephant Six
* Elephant 6 blog – en Elephant Six nyhetsblogg
* E6 Townhall – et Elephant Six diskusjonsforum

|  |  |
| --- | --- |
| Oppslagsverk/autoritetsdata | MusicBrainz
 |